പാക്കിസ്ഥാന് പരമ്ബരയില് നിന്നുള്ള പിന്മാറ്റം ന്യൂസിലാന്റിനെതിരെ രൂക്ഷ വിമര്ശനവുമായി പാക്ക് താരങ്ങള് ഐസിസിയില് കാണാമെന്ന് റമീസ് രാജ തീരുമാനത്തിന്റെ അനന്തരഫലം എന്താണെന്ന് അറിയാമോ എന്ന് അഫ്രീദി റാവല്പിണ്ടി: സുരക്ഷാ പ്രശ്നം മുന്നിര്ത്തി പാക്കിസ്ഥാന് പര്യടനം ഉപേക്ഷിച്ച് മടങ്ങിയ ന്യൂസീലന്ഡ് ക്രിക്കറ്റ് ടീമിനെതിരെ രൂക്ഷ വിമര്ശനവുമായി പാക്കിസ്ഥാന് ക്രിക്കറ്റ് ലോകം. പാക്കിസ്ഥാന് ക്രിക്കറ്റ് ബോര്ഡിന്റെ നിയുക്ത ചെയര്മാന് കൂടിയായ മുന് താരം റമീസ് രാജയുടെ നേതൃത്വത്തിലാണ് പാക്ക് ക്രിക്കറ്റ് ലോകം ന്യൂസീലന്ഡിനെതിരെ രംഗത്തെത്തിയത്. റമീസ് രാജയ്ക്കു പുറമേ പാക്കിസ്ഥാന് ക്യാപ്റ്റന് ബാബര് അസം, മുഹമ്മദ് ഹഫീസ്, മുന് താരങ്ങളായ ശുഐബ് അക്തര്, ഷാഹിദ് അഫ്രീദി തുടങ്ങിയവര് രംഗത്തെത്തി. ന്യൂസീലന്ഡുകാര് ഏതു ലോകത്താണ് ജീവിക്കുന്നതെന്ന് ചോദിച്ച റമീസ് രാജ, ഇനി രാജ്യാന്തര ക്രിക്കറ്റ് കൗണ്സിലില് ഐസിസി വച്ചു കാണാമെന്ന് ന്യൂസീലന്ഡിനെ വെല്ലുവിളിച്ചു. ന്യൂസീലന്ഡ് പാക്കിസ്ഥാന് ക്രിക്കറ്റിനെ കൊന്നുവെന്നായിരുന്നു അക്തറിന്റെ പ്രതികരണം. ന്യൂസീലന്ഡ് ടീം പര്യടനം മതിയാക്കി നാട്ടിലേക്കു മടങ്ങുന്നതായി അറിയിച്ചതിനു പിന്നാലെയാണ് രൂക്ഷ പ്രതികരണവുമായി ഇവര് രംഗത്തെത്തിയത്. എന്തൊരു ദിവസമാണിത്. ഞങ്ങളുടെ കളിക്കാരുടെയും ആരാധകരുടെയും കാര്യമോര്ത്ത് വിഷമം തോന്നുന്നു. സുരക്ഷാ പ്രശ്നം ചൂണ്ടിക്കാട്ടി ഒരു പരമ്ബരയില്നിന്ന് സ്വന്തം തീരുമാനത്തില് പിന്മാറുന്നത് നിരാശപ്പെടുത്തുന്നു. പ്രത്യേകിച്ചും അതേക്കുറിച്ച് ഒരു വാക്കു പോലും മുന്പ് പറയാതെ. ന്യൂസീലന്ഡുകാര് ഏതു ലോകത്താണ് ജീവിക്കുന്നത്? ന്യൂസീലന്ഡിനോട് പറയാനുള്ളത് ഞങ്ങള് രാജ്യാന്തര ക്രിക്കറ്റ് കൗണ്സില് ഐസിസി വച്ച് അറിയിക്കും എന്നായിരുന്നു റമീസ് രാജയുടെ പ്രസ്താവന ബാബര് അസം അനാവശ്യമായി ടൂര്ണമെന്റ് നീട്ടിവച്ചത് തീര്ത്തും നിരാശപ്പെടുത്തുന്നു. പാക്കിസ്ഥാനിലെ കോടിക്കണക്കിന് ക്രിക്കറ്റ് ആരാധകരുടെ ചുണ്ടുകളില് വീണ്ടും പുഞ്ചിരി സമ്മാനിക്കാന് കഴിയുന്ന പരമ്ബരയായിരുന്നു ഇത്. പാക്കിസ്ഥാന്റെ സുരക്ഷാ ഏജന്സികളുടെ വിശ്വാസ്യതയിലും കഴിവിലും എനിക്ക് സമ്ബൂര്ണ വിശ്വാസമുണ്ട്. അവര് എക്കാലവും ഞങ്ങളുടെ അഭിമാനമാണ്. പാക്കിസ്ഥാന് സിന്ദാബാദ്. ഷാഹിദ് അഫ്രീദി പാക്കിസ്ഥാന് നല്കിയ എല്ലാ ഉറപ്പുകളും മറന്ന് വ്യാജ ഭീഷണികളുടെ പേരില് നിങ്ങള് പര്യടനം തന്നെ റദ്ദാക്കി. ന്യൂസീലന്ഡ് ക്രിക്കറ്റ് ടീം, ഈ തീരുമാനത്തിന്റെ അനന്തരഫലം എന്താണെന്ന് നിങ്ങള്ക്കറിയാമോ? ശുഐബ് അക്തര് ന്യൂസീലന്ഡ് പാക്കിസ്ഥാന് ക്രിക്കറ്റിനെ കൊന്നുകളഞ്ഞിരിക്കുന്നു മുഹമ്മദ് ഹഫീസ് പാക്കിസ്ഥാന് സമ്ബൂര്ണ സുരക്ഷയുള്ള, അഭിമാനമുള്ള രാജ്യമാണ്. പരമ്ബര നീട്ടിവച്ചത് ഈ രാജ്യത്തെ വിഷമിപ്പിക്കുന്നു. Stories you may Like